techiaith/cofnodycynulliad_en-cy huggingface dataset:
English: The First Minister's opening speech was full of unconscious humour and he did at least have the good grace, I think, to chuckle whilst he was talking about it being unfair, wrong and corrosive, this deal, as though it would be any different if it was Labour that had the larger number of seats and was doing a similar kind of deal with the DUP. I'm old enough to remember, as I'm not sure whether it was Lynne Neagle or Ken Skates pointed out earlier in the day, what politics was like in the 1970s. I remember the negotiations between the Wilson Government and the Callaghan Governments with Northern Irish Members, and I remember the day when the Labour Government was brought down by Frank Maguire coming over and being plied with drink in the Strangers' bar only then to abstain in person so that the Government lost a vote of no confidence. So, this is power politics. We've seen it all before and no doubt we'll see it again. I congratulate the DUP on the deal that they've done with the Government. In fact, they're such good negotiators, I think they should be in charge of the Brexit negotiations on behalf of the United Kingdom. [Interruption.] But for the First Minister to complain about this -
Welsh: Roedd araith agoriadol y Prif Weinidog yn llawn hiwmor anymwybodol ac roedd o leiaf cystal, rwy'n meddwl, â chwerthin tra'r oedd yn dweud bod y cytundeb hwn yn annheg, yn anghywir ac yn gyrydol, fel pe bai pethau'n wahanol o gwbl pe bai gan y Blaid Lafur nifer mwy o seddi a'u bod nhw'n taro bargen debyg â'r DUP. Rwy'n ddigon hen i gofio, fel y nododd Lynne Neagle neu Ken Skates, dydw i ddim yn siŵr pa un, yn gynharach yn y dydd, sut beth oedd gwleidyddiaeth yn yr 1970au. Rwy'n cofio'r trafodaethau rhwng Llywodraeth Wilson a Llywodraethau Callaghan ac Aelodau o Ogledd Iwerddon, ac rwy'n cofio'r dydd pan gafodd y Llywodraeth Lafur ei threchu gan Frank Maguire a ddaeth drosodd i gael ei bledu â diod ym mar y Strangers, cyn ymatal yn bersonol fel bod y Llywodraeth yn colli pleidlais o ddiffyg hyder. Felly, gwleidyddiaeth grym yw hyn. Rydym wedi gweld y cyfan o'r blaen ac nid oes amheuaeth y gwnawn ei gweld eto. Rwy'n llongyfarch y DUP ar y cytundeb y maent wedi'i wneud gyda'r Llywodraeth. Yn wir, maen nhw'n drafodwyr cystal, rwy'n meddwl mai nhw a ddylai fod yn gyfrifol am drafodaethau Brexit ar ran y Deyrnas Unedig. [Torri ar draws.] Ond i'r Prif Weinidog gwyno am hyn -
English: Are you taking the intervention?
Welsh: A ydych yn cymryd yr ymyriad?
English: [Continues.] - in an extended display of sour grapes, I think, and is quite - I give way to Dafydd.
Welsh: [Yn parhau.] - mewn sioe fawr o rawnwin surion, rwy'n meddwl, ac mae'n eithaf - gwnaf ildio i Dafydd.
English: I'm grateful to him for making the reference to the 1970s, because I also remember this period extremely well. I was in the bar the very night - [Laughter.] - the two Irish colleagues, Gerry Fitt and Frank Maguire, arrived to abstain in person. But the difference, surely, is this: that, in this case, this deal is being made with a massive subvention totally outwith the normal constitutional and financial arrangements and totally outwith the Barnett formula. The deals that were made between Labour and ourselves and other parties, in the times of Wilson and Callaghan, were deals that were made openly on a limited scale. They weren't intended to prop up a Government for five years.
Welsh: Rwy'n ddiolchgar iddo am gyfeirio at yr 1970au, oherwydd rwyf finnau'n cofio'r cyfnod hwn yn hynod o dda. Roeddwn yn y bar ar yr union noson - [Chwerthin.] - pan gyrhaeddodd y ddau Wyddel, Gerry Fitt a Frank Maguire, i ymatal yn bersonol. Ond y gwahaniaeth, does bosib, yw hyn: yn yr achos hwn, mae'r cytundeb hwn yn cael ei wneud gyda chymhorthdal enfawr sy'n llwyr y tu allan i'r trefniadau cyfansoddiadol ac ariannol arferol ac yn gwbl y tu allan i fformiwla Barnett. Roedd y bargeinion a wnaethpwyd rhwng y Blaid Lafur a ninnau a phartïon eraill, yng nghyfnodau Wilson a Callaghan, yn fargeinion a wnaethpwyd yn agored ar raddfa gyfyngedig. Nid eu bwriad oedd cynnal Llywodraeth am bum mlynedd.
English: Well, the DUP are obviously better negotiators than their counterparts in those days. We have to remember that the Barnett formula itself, of course, is a product of those negotiations, something that is inherently unfair to Wales, quite regardless of these negotiations, because, on a per capita basis, of course, Wales, as the leader of Plaid Cymru very rightly pointed out, gets a very raw deal indeed. But why are they not entering into negotiations with the United Kingdom Government to get a better deal for Wales? They're in opposition to the Government, as indeed are the DUP, technically, and they could be doing a deal to get exactly what she claims to have wanted on behalf of the people of Wales. But because of her bigoted and blinkered refusal even to contemplate talking to, let alone negotiating with, a Conservative Government, she denies the people of Wales the benefits that she claims to want. Therefore, that speech was pure humbug and hypocrisy, because she does have power, through her four Members of Parliament at Westminster, to influence the negotiating process, because the Government only has a bare majority anyway with the votes of the DUP. So, if she really wants to say, for example, on the Circuit of Wales project, we could make a change to the accounting conventions - that appears to be the only reason that the deal has been scuppered by the Welsh Government - in exchange for their votes, why doesn't she do that? Answer - [Interruption.]
Welsh: Wel, mae'r DUP yn amlwg yn well trafodwyr na'u cymheiriaid yn y dyddiau hynny. Mae'n rhaid inni gofio bod fformiwla Barnett ei hun, wrth gwrs, yn gynnyrch i'r trafodaethau hynny, rhywbeth sydd yn ei hanfod yn annheg i Gymru, yn gwbl ar wahân i'r trafodaethau hyn, oherwydd, ar sail y pen, wrth gwrs, mae Cymru, fel y nododd arweinydd Plaid Cymru yn gywir iawn, yn cael bargen wael iawn wir. Ond pam nad ydyn nhw'n mynd i mewn i drafodaethau gyda Llywodraeth y Deyrnas Unedig i gael gwell bargen i Gymru? Maent yn wrthblaid i'r Llywodraeth, fel yn wir y mae'r DUP, yn dechnegol, a gallent fod yn taro bargen i gael yn union yr hyn y mae'n honni bod ei eisiau arni ar ran pobl Cymru. Ond oherwydd ei gwrthodiad rhagfarnllyd a chul i hyd yn oed i ystyried siarad â Llywodraeth Geidwadol, heb sôn am drafod gyda nhw, mae hi'n gwrthod rhoi'r manteision i bobl Cymru y mae hi'n honni bod eu heisiau arni. Felly, roedd yr araith honno'n dwyll a rhagrith pur, oherwydd mae ganddi bŵer, drwy ei phedwar Aelod Seneddol yn San Steffan, i ddylanwadu ar y broses negodi, oherwydd prin bod gan y Llywodraeth fwyafrif beth bynnag gyda phleidleisiau'r DUP. Felly, os yw hi wir eisiau dweud, er enghraifft, am brosiect Cylchffordd Cymru, y gallem newid y confensiynau cyfrifo - mae'n ymddangos mai dyna'r unig reswm pam ataliodd Llywodraeth Cymru y cytundeb - yn gyfnewid am eu pleidleisiau, pam nad yw hi'n gwneud hynny? Ateb - [Torri ar draws.]
English: Does he agree with me that, if Plaid Cymru had done a deal with the Conservative Government, it would have given them 322 seats and, excluding Sinn Féin, that would have been an overall majority? We could have got quite some things for Wales with that, couldn't we?
Welsh: A yw'n cytuno â mi, pe bai Plaid Cymru wedi gwneud cytundeb gyda'r Llywodraeth Geidwadol, y byddai wedi rhoi 322 o seddi iddynt ac, ac eithrio Sinn Féin, y byddai hynny wedi bod yn fwyafrif cyffredinol? Gallem fod wedi cael cryn dipyn o bethau i Gymru gyda hynny.
English: [Continues.] - but one that represents a very particular part of the United Kingdom and doesn't have a wider mandate than that. I'd rather not, and I think you're going to speak in the debate, but if you press me, I will give way, but I still have a few things I want to say that I think the Assembly would like to hear. Do you want me to give way?
Welsh: [Yn parhau.] - ond un sy'n cynrychioli rhan benodol iawn o'r Deyrnas Unedig ac nad oes ganddi fandad ehangach na hynny. Byddai'n well gen i beidio, ac rwy'n meddwl eich bod yn mynd i siarad yn y ddadl, ond os ydych yn pwyso arnaf, gwnaf ildio, ond mae gennyf ragor o bethau yr hoffwn eu dweud ac yr wyf yn meddwl yr hoffai'r Cynulliad eu clywed. Ydych chi am imi ildio?
English: If you don't mind. I think it was Sir Nicholas Macpherson, the former head of the Treasury, who stood down last year, who said '£1 billion for Ulster is just a downpayment. DUP will be back for more' So, in terms of the consistency of this arrangement moving forward, are you concerned about that?
Welsh: Os yw hynny'n iawn. Rwy'n meddwl mai Syr Nicholas Macpherson, cyn bennaeth y Trysorlys, a adawodd ei swydd y llynedd, a ddywedodd 'Dim ond blaendal yw'r £1 biliwn i Ulster. Bydd y DUP yn ôl am ragor' Felly, o ran cysondeb y trefniant hwn wrth symud ymlaen, a ydych chi'n pryderu am hynny?
English: Would you agree that the group of eight Conservative Members of Parliament from Wales could also hold Theresa May to ransom over this?
Welsh: A fyddech chi'n cytuno y gallai'r grŵp o wyth Aelod Seneddol Ceidwadol o Gymru hefyd fynnu pridwerth gan Theresa May dros hyn?
English: If you'd like to wait until the end of my speech, I might just answer your question for you. Across Europe and many other parts of the world, such deals are common. And let us be clear: you don't like it, you can't get over it, but with the most seats and the most votes, only the Conservative Party has the ability and the legitimacy to form the next Government. Do I agree with the DUP on many of their positions on social issues? Absolutely not. But this will provide the certainty and stability the whole country needs as we embark on Brexit and beyond, and that's what we have to concentrate on. I speak as somebody who wanted to remain within the European Union. Looks like we're going out, and not a lot we can do about it at the moment. But my goodness, if we're going out, we go out with the best possible deal and I want us to have a strong UK Government to do that. And let me be clear -
Welsh: Os hoffech aros tan ddiwedd fy araith, efallai y gwnaf ateb eich cwestiwn ichi. Ledled Ewrop ac mewn llawer o rannau eraill o'r byd, mae cytundebau o'r fath yn gyffredin. A dewch inni fod yn glir: dydych chi ddim yn ei hoffi, allwch chi ddim dod drosto, ond gyda'r nifer mwyaf o seddi a'r nifer mwyaf o bleidleisiau, dim ond y Blaid Geidwadol sydd â'r gallu a'r dilysrwydd i ffurfio'r Llywodraeth nesaf. Ydw i'n cytuno â'r DUP ar lawer o'u safbwyntiau am faterion cymdeithasol? Ddim o gwbl. Ond bydd hyn yn darparu'r sicrwydd a'r sefydlogrwydd sydd eu hangen ar y wlad gyfan wrth inni ddechrau ar Brexit a thu hwnt, a dyna beth mae'n rhaid inni ganolbwyntio arno. Rwy'n siarad fel rhywun a oedd yn dymuno aros o fewn yr Undeb Ewropeaidd. Mae'n edrych fel ein bod yn gadael, a does dim llawer y gallwn ei wneud am y peth ar hyn o bryd. Ond brensiach, os ydym yn gadael, rydym yn gadael gyda'r fargen orau bosibl ac rwyf am inni fod â Llywodraeth gref yn y DU i wneud hynny. A dewch imi fod yn glir -
English: The First Minister has rightly said that, as currently drafted, the deal between the Conservatives and the DUP all but kills the idea of fair funding for the nations and regions. This deal flies in the face of fairness, full stop. It is dismaying, disappointing and deeply disturbing that Theresa May has cobbled together a deal with a party with such a terrible track record when it comes to equality. It would seem that Theresa May cares more about clinging to power than our basic human rights. The DUP has been consistently visceral in its opposition to LGBT rights. It staunchly opposes same-sex marriage, and has vetoed several attempts to pass new legislation, as a consequence treating us and telling LGBT people that we are second-class citizens. Ian Paisley Jr has previously called homosexuality immoral, offensive and obnoxious, and said that he was repulsed by gays and lesbians. Well I'm sure the vast majority of us are likewise repulsed by Ian Paisley Jr's obnoxious bigotry, intolerance and discrimination. The First Minister, in his opening, said the deal undermines the very spirit of fairness and solidarity. I think, now, we must still stand in the spirit of solidarity, and it's paramount for all fair and progressive politicians to call out this deal with the DUP, and speak up for the equalities and the rights of all LGBT citizens - not just here in Wales, but across the UK and including Northern Ireland.
Welsh: Mae'r Prif Weinidog wedi dweud yn ddigon teg, fel y'i drafftiwyd ar hyn o bryd, bod y cytundeb rhwng y Ceidwadwyr a'r DUP bron iawn yn lladd y syniad o ariannu teg i'r gwledydd a'r rhanbarthau. Mae'r cytundeb hwn yn mynd yn groes i degwch, a dyna ni. Mae'n ddigalon, yn siomedig ac yn annymunol iawn bod Theresa May wedi coblo bargen at ei gilydd gyda phlaid â hanes mor ofnadwy o ran cydraddoldeb. Byddai'n ymddangos bod Theresa May yn poeni mwy am ddal gafael ar rym nag am ein hawliau dynol sylfaenol. Mae'r DUP wedi gwrthwynebu hawliau pobl lesbiaidd, hoyw, ddeurywiol a thrawsrywiol yn gyson ac yn gryf. Maent yn gwrthwynebu priodas un rhyw yn gadarn, ac maent wedi rhoi feto ar sawl ymgais i basio deddfwriaeth newydd, ac o ganlyniad wedi ein trin ni, a dweud wrth bobl lesbiaidd, hoyw, ddeurywiol a thrawsrywiol, ein bod yn ddinasyddion eilradd. Mae Ian Paisley Jr. wedi dweud o'r blaen ei bod yn anfoesol, yn ffiaidd ac yn atgas i fod yn hoyw, ac wedi dweud ei fod yn ffieiddio wrth hoywon a lesbiaid. Wel rwy'n siŵr bod rhagfarn, anoddefgarwch a gwahaniaethu atgas Ian Paisley Jr. yn ffieiddio'r mwyafrif llethol ohonom ninnau yn yr un modd. Yn ei sylwadau agoriadol, dywedodd y Prif Weinidog fod y fargen yn tanseilio union ysbryd tegwch ac undod. Rwy'n meddwl, nawr, bod rhaid inni ddal i sefyll yn ysbryd undod, ac mae'n hollbwysig bod pob gwleidydd teg a blaengar yn herio'r cytundeb hwn gyda'r DUP, ac yn siarad dros gydraddoldeb a hawliau pob dinesydd lesbiaidd, hoyw, deurywiol a thrawsrywiol - nid yn unig yma yng Nghymru, ond ledled y DU gan gynnwys Gogledd Iwerddon.
English: I call on the First Minister to close the debate.
Welsh: Galwaf ar y Prif Weinidog i gloi'r ddadl.
English: And that concludes the urgent debate.
Welsh: Daw hynny â'r ddadl frys i ben.
English: And, therefore, we go to the final item on the agenda, namely the voting time. Unless three Members wish for the bell to be rung, I will proceed directly to voting time on the debate on public sector decarbonisation. Amendment 1 - I call for a vote on amendment 1, tabled in the name of Paul Davies. Open the vote. Close the vote. In favour 10, seven abstentions, 30 against. Therefore, amendment 1 is not agreed.
Welsh: Ac felly, rŷm ni'n cyrraedd yr eitem olaf ar yr agenda, sef y cyfnod pleidleisio. Oni bai fod tri Aelod yn dymuno imi ganu'r gloch, rydw i'n symud yn syth i'r cyfnod pleidleisio ar y ddadl ddatgarboneiddio yn y sector cyhoeddus. Gwelliant 1 - rydw i'n galw am bleidlais ar welliant 1, a gyflwynwyd yn enw Paul Davies. Agor y bleidlais. Cau'r bleidlais. Deg o blaid, saith yn ymatal, 30 yn erbyn, ac felly mae gwelliant 1 wedi ei wrthod.
English: I call for a vote now on amendment 2, tabled in the name of Paul Davies. Open the vote. Close the vote. In favour 17, no abstentions, 30 against. Therefore, amendment 2 is not agreed.
Welsh: Galw nawr am bleidlais ar welliant 2, a gyflwynwyd yn enw Paul Davies. Agor y bleidlais. Cau'r bleidlais. O blaid 17, neb yn ymatal, 30 yn erbyn, ac felly mae gwelliant 2 wedi ei wrthod.
English: I call for a vote now on amendment 3, tabled in the name of Rhun ap Iorwerth. Open the vote. Close the vote. In favour eight, 10 abstentions, 29 against. Therefore, amendment 3 is not agreed.
Welsh: Galw am bleidlais ar welliant 3, a gyflwynwyd yn enw Rhun ap Iorwerth. Agor y bleidlais. Cau'r bleidlais. O blaid wyth, 10 yn ymatal, 29 yn erbyn, ac felly fe wrthodwyd y gwelliant.
English: I call for a vote now on amendment 4, tabled in the name of Rhun ap Iorwerth. Open the vote. Close the vote. In favour 47, no abstentions, none against. Therefore, amendment 4 is agreed.
Welsh: Galw nawr am bleidlais ar welliant 4, a gyflwynwyd yn enw Rhun ap Iorwerth. Agor y bleidlais. Cau'r bleidlais. O blaid 47, neb yn ymatal, neb yn erbyn, ac felly derbyniwyd gwelliant 4.
English: I call now for a vote now on amendment 5, tabled in the name of Rhun ap Iorwerth. Open the vote. Close the vote. In favour 42, no abstentions, five against. Therefore, amendment 5 is agreed.
Welsh: Galw nawr am bleidlais ar welliant 5, a gyflwynwyd yn enw Rhun ap Iorwerth. Agor y bleidlais. Cau'r bleidlais. O blaid 42, neb yn ymatal, pump yn erbyn, ac felly fe dderbyniwyd gwelliant 5.
English: I call now for a vote now on amendment 6, tabled in the name of Rhun ap Iorwerth. Open the vote. Close the vote. In favour 42, no abstentions, five against. Therefore, amendment 6 is agreed.
Welsh: Galw nawr am bleidlais ar welliant 6, a gyflwynwyd yn enw Rhun ap Iorwerth. Agor y bleidlais. Cau'r bleidlais. O blaid 42, neb yn ymatal, pump yn erbyn, ac felly fe dderbyniwyd gwelliant 6.
English: I now call a vote on the motion as amended.
Welsh: Galw nawr am bleidlais ar y cynnig wedi'i ddiwygio.
English: Open the vote. Close the vote. In favour 42, no abstentions, five against. Therefore, the motion as amended is agreed.
Welsh: Agor y bleidlais. Cau'r bleidlais. O blaid 42, neb yn ymatal, pump yn erbyn, ac felly fe dderbyniwyd y cynnig wedi'i ddiwygio.
English: And that brings today's proceedings to a close.
Welsh: Ac fe ddaw hynny â'n trafodion am y dydd i ben.
English: The first item on our agenda this afternoon is questions to the Cabinet Secretary for the Environment and Rural Affairs. And the first question, Vikki Howells.
Welsh: Yr eitem gyntaf ar ein hagenda ni'r prynhawn yma yw'r cwestiynau i Ysgrifennydd y Cabinet dros yr Amgylchedd a Materion Gwledig. A'r cwestiwn cyntaf, Vikki Howells.
English: Thank you. Food waste recycling and prevention are promoted through the Recycle for Wales behaviour change campaign, run by WRAP Cymru, including the Love Food Hate Waste app. I'm discussing with local authorities the possibility of funding an enhanced behaviour change campaign, to include further reinforcing these messages.
Welsh: Diolch. Mae ailgylchu ac atal gwastraff bwyd yn cael eu hyrwyddo drwy ymgyrch newid ymddygiad Ailgylchu dros Gymru, dan arweiniad WRAP Cymru, gan gynnwys yr ap Hoffi Bwyd Casáu Gwastraff. Rwy'n trafod y posibilrwydd o ariannu ymgyrch newid ymddygiad estynedig gydag awdurdodau lleol, er mwyn atgyfnerthu'r negeseuon hyn ymhellach.
English: Thank you, Cabinet Secretary. It's certainly so important that we encourage households to maximise the recycling of food waste in Wales. I'm very proud of the fact that, last year, the anaerobic digestion facility at Bryn Pica in my constituency transformed food waste into enough electricity to power more than 2,500 homes for the calendar year. How can the Welsh Government best promote the message that, if households do create food waste - and public services and private businesses too - it is properly recycled, so that it can be harnessed to power homes and buildings?
Welsh: Diolch, Ysgrifennydd y Cabinet. Mae'n sicr yn bwysig iawn ein bod yn annog teuluoedd i ailgylchu cymaint o wastraff bwyd â phosibl yng Nghymru. Rwy'n falch iawn o'r ffaith fod y cyfleuster treulio anerobig ym Mryn Pica yn fy etholaeth wedi trawsnewid gwastraff bwyd yn ddigon o drydan i bweru dros 2,500 o gartrefi ar gyfer y flwyddyn galendr y llynedd. Beth yw'r ffordd orau y gall Llywodraeth Cymru hyrwyddo'r neges, os yw cartrefi yn cynhyrchu gwastraff bwyd - a gwasanaethau cyhoeddus a busnesau preifat hefyd - ei fod yn cael ei ailgylchu'n briodol, fel y gellir ei ddefnyddio i bweru cartrefi ac adeiladau?
English: It is really important that householders do understand what happens, and we've now got 99 per cent of households able to put their food waste forward to be used in this way. WRAP Cymru work with local authorities across Wales to increase food waste contribution for the anaerobic digester hubs. And, last year, one local authority saw food waste levels double as a result of the campaign, and the overall campaign approach has supported a drop in household food waste levels in Wales, to lower levels than anywhere else in the UK. Again, we're leading on this. That's a decrease of 12 per cent.
Welsh: Mae'n wirioneddol bwysig fod deiliaid tai yn deall beth sy'n digwydd, ac mae 99 y cant o gartrefi bellach yn gallu darparu eu gwastraff bwyd er mwyn iddo gael ei ddefnyddio yn y ffordd hon. Mae WRAP Cymru yn gweithio gydag awdurdodau lleol ledled Cymru i gynyddu'r cyfraniad o wastraff bwyd ar gyfer y canolfannau treulio anaerobig. A'r llynedd, dyblodd lefelau gwastraff bwyd un awdurdod lleol o ganlyniad i'r ymgyrch, ac mae'r ymgyrch gyffredinol wedi hybu gostyngiad yn lefelau gwastraff bwyd y cartref yng Nghymru, i lefelau is nag unrhyw le arall yn y DU. Unwaith eto, rydym yn arwain yn hyn o beth. Mae hwnnw'n ostyngiad o 12 y cant.
English: Cabinet Secretary, of course, I accept it's the job of local authorities to encourage residents to recycle their food waste. But can I ask you, Cabinet Secretary, what considerations you've given to a national, Wales-wide campaign, to encourage people to think about the way they shop and plan their meals in regard to reducing food waste?
Welsh: Ysgrifennydd y Cabinet, wrth gwrs, rwy'n derbyn mai gwaith awdurdodau lleol yw annog trigolion i ailgylchu eu gwastraff bwyd. Ond a gaf fi ofyn i chi, Ysgrifennydd y Cabinet, pa ystyriaeth rydych wedi'i rhoi i ymgyrch genedlaethol, ledled Cymru, i annog pobl i feddwl am y ffordd y maent yn siopa ac yn cynllunio eu prydau mewn perthynas â lleihau gwastraff bwyd?
English: Well, I mentioned, in my answer to Vikki Howells, the Love Food Hate Waste app. I don't know whether you've seen it, but it's a new app that's just been published. I'm kind of in two minds about it. It's based on Tinder, so it's sort of putting the two matches together, if you like. So, if you've got a potato left over on this day, and an egg left over on this day, how do you match them? But it's very early days, so we're having a look at how that's going. But I suppose it's innovative ways - it might appeal to younger people, as well. So, we're going to see how that campaign is going. But I think that might make people, kind of, think more about their shopping habits.
Welsh: Wel, soniais yn fy ateb i Vikki Howells am ap Hoffi Bwyd Casáu Gwastraff. Nid wyf yn gwybod a ydych wedi'i weld ai peidio, ond mae'n ap newydd sydd newydd ei gyhoeddi. Rwyf rhwng dau feddwl yn ei gylch. Mae'n seiliedig ar Tinder, felly mae'n ymwneud, mewn ffordd, â pharu dau beth â'i gilydd, os hoffwch. Felly, os oes tatws gennych dros ben un diwrnod, ac ŵy dros ben ar ddiwrnod arall, sut rydych yn eu paru? Ond mae'n ddyddiau cynnar iawn, felly rydym yn edrych i weld sut y mae'n datblygu. Ond mae'n debyg fod hyn yn ymwneud â ffyrdd arloesol - gallai apelio at bobl iau hefyd. Felly, cawn weld sut y mae'r ymgyrch honno'n datblygu. Ond rwy'n credu y gallai wneud i bobl feddwl mwy, rywsut, ynglŷn â'u harferion siopa.
English: Going back to anaerobic digestion, Cardiff council and the Vale of Glamorgan Council have had a joint operation to do this. I wondered what you thought of the take-up of this kind of scheme by local councils. How has that been so far, in Wales?
Welsh: Gan ddychwelyd at dreulio anaerobig, mae cyngor Caerdydd a Chyngor Bro Morgannwg wedi gweithredu ar y cyd i wneud hyn. Tybed beth yw eich barn ynglŷn â faint o gynghorau lleol sydd wedi defnyddio cynllun o'r fath. Sut mae hynny wedi bod hyd yma, yng Nghymru?